  Туспуктэм: flgr.ru Майя Бывальцева Удмуртиысь пинал пиос куасэн бызьылонъя Россилэн первенствояз классика амалэн бызьылонын но спринтын призёръёс пӧлы шедизы. Со сярысь кунысь куасэн бызьылонъя федерацилэн пресс-службаез ивортӥз. 1-тӥ южтолэзе 10 иськемез классика амалэн бызёнын Кирилл Перевозчиков азвесь меадль утӥз. Москва улосвылысь Вячеслав Мамичевлы 21 секунд келяз. Куинетӥ инты Свердловск улосвылысь Платон Исламшин басьтӥз (+22.8). 2-тӥ южтолэзе классика амалэн спринтъёс ортчизы. Удмуртиысь Руслан Зиганшин бронза медаль утӥз. Сое Ханты-Манси автоном округысь Максим Харин но Мордовиысь Владимир Митрошин азьпалтӥзы. Туспуктэм: flgr.ru 4-тӥ южтолэзе эркын амалэн ӵошатсконъёс ортчозы, нылъёслэн 10 иськеме, пиослэн – 15 иськеме. 5-тӥ южтолэзе эстафетаос луозы. 17-18 аръесъем пиос но нылъёс пӧлын куасэн бызьылонъя Россилэн первенствоез Киров улосвылысь Кирово-Чепецк карын куасэн бызьылонъя но биатлонъя «Перекоп» огъетын мынэ. Тодэ вайытом, Удмуртиысь паралимпиецъёс «Возвращение в жизнь» премилэн лауреатъёсыз луизы. Тегъёс: Спорт куасэнбызьылон Удмуртия  